নুরুল রশীদ আকতার শাহ্‌ নূর ছিদ্দীকি

জীবন  

নুরুল রশীদ আকতার শাহ্‌ নূর ছিদ্দীকি (পরিচিত নাম: দরবেশ মাওলা) খলিফাতুর রাসূল আবু বকর এর বংশ হয়ে মাওলানা জালালুদ্দিন রুমি এর বংশ হয়ে বাংলার তৎকালীন ইমামে আহলে সুন্নাত আলী রজা   এর বংশধর। পিতার নাম শাহসুফি আমিনুর রহমান এবং মাতার নাম  জাহেদা খাতুন। তিনি ১৬ই ডিসেম্বর ১৯৪২ খ্রিস্টাব্দে বুধবার ওষখাইন আলী নগর দরবার শরীফে হযরত আলী রজা প্রকাশ কানু শাহ এর বংশে আবির্ভাব হন। নুর শব্দের অর্থ আলো। তার অনুসারী, লেখক ও গবেষকদের  মতে তিনি দরবেশ হিসেবে পরিচিত ছিলেন।

তাঁর বাল্যজীবন এবং শিক্ষা জীবনে মহীয়সী দাদীমাতা চেমন আরা পূর্ণাংগ অবদান রাখেন। নিজ পিতা হতে প্রাথমিক শিক্ষা শুরু হয়। ৫ বছর বয়সে নিজ পিতার তত্ত্বাবধানে স্থানীয় প্রতিষ্ঠানে পড়াশুনা শুরু করেন। তার শিক্ষক ও সমসাময়িকদের মতে, তিনি ছিলেন মেধাবী ছাত্র। চন্দনাইশের মকবুলিয়া মাদ্রাসা, জোয়ারা মাদ্রাসা ও সোবহানিয়া মাদ্রাসা থেকে যথাক্রমে দাখিল, আলিম, ফাজিল ও কামিল পরীক্ষা দিয়ে কৃতিত্বের সাথে উত্তীর্ণ হন। ঐ সময় থেকেই তিনি সহপাঠীদের সঙ্গে উদার আচরণ করতেন এবং প্রায়ই নিজের খাবার তাদের সঙ্গে ভাগ করে নিতেন।  অনুচ্ছেদঃ খাজা দরবেশ মাওলা (রহঃ) এর জীবনকথা – মাওলানা মুহাম্মদ মঈনুদ্দিন নূরী আল কুরাইশী  

১৯৮৩ সালে তিনি মিরসরাই সুফিয়া রোড কিস্মত জাফরাবাদ গ্রামের সৈয়দ আলী মীর বাড়ির সৈয়দ মীর জাকির হুসাইন এর মহীয়সী কন্যা মীর ফাতেমা জোহরার সাথে বিবাহ বন্ধনে আবদ্ধ হন। তাঁর ৪ কন্যা ও ৪ পুত্র সন্তান। সন্তানদের ছোট বয়স থেকেই নামাজ ও রোযার অভ্যাস করানো হতো। পরিবারকে নৈতিক মূল্যবোধ ও শিক্ষাগত দিক থেকে তিনি সবসময়ই দিকনির্দেশর মধ্যে রাখতেন। অনুচ্ছেদঃ মুক্তিযুদ্ধে বিষু দরবার – ড. সেলিম জাহাঙ্গীর 

  সাহিত্যকর্মে সংস্কার এবং অবদান  

১৯৯৫ সালে বাংলা একাডেমী হতে একাডেমীর গবেষণা বিভাগের পক্ষ থকে হযরত আলী রজা এর পাণ্ডুলিপি ও পরামর্শ চেয়ে উনাকে একটি পত্র লিখেন।।  অনুচ্ছেদঃ মাওলার পত্র, বাংলা একাডেমী পত্রের নমূনা কপি   সেই পত্রে আলী রজার লিখিত পাণ্ডুলিপিগুলোকে  আধুনিক বাংলায় রুপান্তরের  অতি প্রয়োজনীয়তা উল্লেখ করা হয়।  গবেষণার লক্ষ্যে উক্ত পাণ্ডুলিপির কপি এবং উনার মূল্যবান পরামর্শ কামনা করা হয়। প্রতিউত্তরে, নুরুল রশিদ আকতার বাংলা একাডেমীর গবেষণা বিভাগকে প্রয়োজনীয় পরামর্শ দেন এবং মধুরামী ভাষায় আলী রজার লিখিত পাণ্ডুলিপিগুলো আধুনিক বাংলা ভাষায় রুপান্তর করার কাজ শুরু করেন। 

নুরুল রশিদ আকতার নিজেও অনেক গ্রন্থ লিখেছেন। তার গ্রন্থসমূহের মধ্যে উল্লেখযোগ্য গ্রন্থগুলো হচ্ছে মিনহাজুল মুরিদাইন, মুরিদ তলকিননামা, আমলে নূর, দপ্তরে ওয়াও, সাধক গুঞ্জন, নুগমায়ে নূর, নুকুশে কুউয়াতুল হাকিকিয়া, আসমায়ে বতুল বিনতে রাসূল (দঃ)। তার জীবদ্দশায় দুইটি গ্রন্থ প্রকাশিত হয় যথাক্রমে সিদ্ধা তরত রত্নমালা ও কানুবাবার পরিচিত। মাকতাবাতে সায়াদাতুজ জোহরা থেকে প্রকাশিত তার রচিত গ্রন্থের নাম রাহে নূরাইন ফি মিনহাজুল মুরিদাইন, হুশিয়ার, জুযয়ুন নূর   'অনুচ্ছেদঃ রুমি চর্চায় আলী রজা ও দরবেশ মাওলা – ড. আহসানুল হাদী  ১৯৫৮ সাল থেকে তিনি পূর্বপুরুষদের রচিত সাহিত্য সংগ্রহ, সংরক্ষণ ও অনুলিপি করার কাজে নিযুক্ত হন। ১৯৯৫ সালে এই কাজ শেষ করেন। ১৯৮৪ সাল থেকে বিভিন্ন বিষয়ে গ্রন্থ রচনা করেন।   তার লিখা "মানুষ হও" কবিতাটি দেশ বরেণ্য গবেষকদের কাছে  এবং আন্তর্জাতিক অঙ্গনেও বেশ প্রশংসিত হয়।

সাহিত্যক্ষেত্রে তাঁর অনবদ্য সংস্কারের মধ্যে সর্বাধিক উল্লেখযোগ্য হলো— মধুরামী বাংলা অক্ষরে রচিত, সমকালীন পাঠকের জন্য দুর্বোধ্য ‘জ্ঞানসাগর’ গ্রন্থটিকে আধুনিক বাংলায় রূপান্তর। এই সংস্কারের মাধ্যমে গ্রন্থটি সাধারণ পাঠক ও গবেষকদের জন্য অধিক পাঠযোগ্য ও সহজবোধ্য হয়ে ওঠে। এছাড়া তিনি মধুরামী বাংলা অক্ষরে রচিত শরীয়তনামা, এবাদতনামা, সিফতে ঈমান, যোগ কলন্দর ও সুরাতনামা গ্রন্থসমূহকেও আধুনিক বাংলায় রূপান্তর করেন.

  সাধন জীবন  
নুরুল রশীদ আকতার শাহ্ নূর ছিদ্দীকি (যিনি দরবেশ মাওলা নামেও পরিচিত) জীবনের একটি দীর্ঘ সময় সাধনা ও আত্মশুদ্ধির চর্চায় নিয়োজিত ছিলেন।তিনি আল্লাহর নৈকট্য লাভের উদ্দেশ্যে নির্জনবাস ও ধ্যানের ওপর গুরুত্বারোপ করতেন। 

তাঁর দর্শনে সৃষ্টির মোহ ত্যাগ করে স্রষ্টার প্রতি একনিষ্ঠ অনুরাগকে বিশেষ গুরুত্ব দেওয়া হয়েছে। এই নির্জনতার গুরুত্ব বুঝার জন্য নবীদের সীরাত ও ইতিকাফ এর তাৎপর্য অনুসরণীয়। উল্লেখ্য যে, আধ্যাত্মিক সাধকদের নির্জনে সাধনা করাকে বনবাস এবং লোকালয় ও বনাঞ্চলে পরিভ্রমণ করাকে 'পদব্রজ' বলা হয়।

খাজা দরবেশ মাওলা ১৯৬২ সালে গৃহবাস ছেড়ে চন্দনাইশ উপজেলার বর্তমান ৩নং ব্রিজ হতে উত্তরদিকে গভীর অরণ্যে অবস্থিত 'শাহ সাহেবের পাহাড়ে' আধ্যাত্মিক সাধনা শুরু করেন। ১৯৭০ সাল পর্যন্ত সেখানে তিনি একটানা আট বছর অতিবাহিত করেন, যা মূলত রাসূলুল্লাহ (সা.) এর হেরা গুহায় ধ্যানের সুন্নাহরই বহিঃপ্রকাশ।

বর্ণিত আছে যে, ১৯৭০ সালের মাঝামাঝি সময়ে জনৈক স্থানীয় নারী (আমেনার মা) চন্দনাইশের ওই পাহাড়ে (শাহসাহেবের পাহাড়)  দুর্গম বনের ভেতর একটি গর্তের সন্নিকটে দেখতে পান,  একজন জীর্ণশীর্ণ শরীরের সাধক আধ্যাত্মিক সাধনায় ধ্যানমগ্ন এবং অত্যন্ত একনিষ্ঠ অনুরাগের সাথে সাধনা করছেন। তাঁর কাছে কেবল একটি লাঠি, বদনা এবং অজিফার (প্রার্থনা সংকলন) থলে ছিল। উক্ত মহিলা এবং তার স্বামীর সেবা ও যত্নে দরবেশ মাওলা শারিরীকভাবে অনেকটাই সুস্থতা অনুভব করেন।  ১৯৭১-১৯৭৪ সালে তিনি চন্দনাইশের পূর্ব এলাহাবাদ আলী শাহ এর দরগায় অবস্থান করেন এবং বাংলাদেশের স্বাধীনতার স্বপক্ষে আধ্যাত্মিক ও জাগতিকভাবে ভূমিকা পালন করেন। ১৯৭৫-১৯৭৬ পর্যন্ত তিনি সাতকানিয়া উপজেলার বাইতুল ইজ্জত সত্যপীরের দরগায় ধ্যানমগ্ন ছিলেন। উল্লেখ্য যে, ১৯৬২ থেকে ১৯৭২ সাল পর্যন্ত দীর্ঘ ১০ বছর তিনি প্রায় মৌনব্রত পালন করেন এবং খুব প্রয়োজন ব্যতীত কোন কথা বলতেন না।  তিনি প্রায়শই বলতেন, “মূর্খ আর দাম্ভিক লোকের জন্য তাসাউফ ও মারিফাত আসে নাই।” 

  দ্বীন ইসলামের প্রচার ও প্রসারে ভূমিকা এবং সমাজসেবা  

১৯৭৪ সালের পর থেকে তিনি লোকারন্যে আসেন এবং ঐ বছর তিনি রাউজানে অবস্থিত সত্যপীরের দরগাহ সংস্কার করেন। ১৯৮০ সালে কুমিল্লার পাহাড়পুরে মসজিদ কমপ্লেক্সের জন্য জমি নেন। চট্রগ্রাম পূর্ব নাসিরাবাদ মোজার শেষপ্রান্তে পশ্চিম ষোলশহর মোজায় জায়গা খরিদ করে কেয়ামুদ্দিন কানু আস্তানা খানকা শরীফ প্রতিষ্ঠিত করেন। যা পরবর্তীতে ওষখাইনীরি নূরিয়া বিষু দরবার নামকরণ করে যান। চট্টগ্রাম পূর্ব নাসিরাবাদে  তিনি বিভিন্ন মসজিদ, মাজার, খানকা, রাস্তা ও পুকুর নির্মাণ ও সংস্কারে অংশ নেন।  তাঁর জীবদ্দশায় তিনি ৯টি  মসজিদ, ৭টি খানকাহ , ৫টি রাস্তাও নির্মাণ করেন। এরমধ্যে উল্লেখযোগ্য হচ্ছে ১৯৭২ সনে চন্দনাইশ এলাহাবাদ দরবেশিয়া সড়ক, ১৯৮৩ সনে রুবিগেইট ভালিকার মোড় হতে বিষু মঞ্জিল আসার জন্য প্রথমে মাটি কেটে পরবর্তী ১৯৯৭ সনে তার প্রচেষ্টায় কিছু অংশে ইট বিছিয়ে গ্রামীণ পথ তৈরি করেন, আনোয়ারা মুরালী মুসদ্দিপাড়া রাস্তার মাথা হতে ওষখাইন পর্যন্ত কেয়ামুদ্দিন আউলিয়া সড়ক তৈরি করেন।

হযরত শাহ শারাফাতুল্লাহ (রহ:), হযরত মেহেরুজ্জামান (রহ:) জামে মসজিদ এবং শাহ নূর নগর জামে মসজিদ ভিত্তিপ্রস্তর স্থাপন এবং কক্সবাজার নুনিয়ার ছড়া খিজরিয়া নূরিয়া জামে মসজিদ পূর্ণসংস্কার করেন। মাদক, জুয়া, সুদ ও বেনামাজি কার্যকলাপ প্রতিরোধে অনবদ্য ভূমিকার কথা গবেষক এবং স্থানীয়দের কাছে বহুল আলোচিত । কক্সবাজার,  রামু উপজেলা, কুমিল্লা ও কুমিল্লার ভারত বর্ডার এলাকায় মাদকদ্রব্য ও  জুয়া দমনে তাঁর ভূমিকা উল্লেখযোগ্য ছিলো, ১৯৯১/১৯৯৪/২০০২ সালের তুফানে ও বন্যায় তিনি ত্রান ও সহায়তা কার্যক্রমে সক্রিয় ভূমিকা পালন করেন। অনুচ্ছেদঃ কক্সবাজার জেলায় সমাজ সংস্কারে দরবেশ মাওলা – মুহাম্মদ রেজাউল মোস্তফা তানভীর আযহারী 
মাওয়াকিয়ুন নুজুম বইয়ের প্রকাশনায় শুকরিয়া ও দোয়া মাহফিল ৪জানুয়ারি ২০২৫ ইং ১৯৮৩ সালে মীরসরাই হযরত মখদুম আল্লামা শাহ কেয়ামুদ্দিন ফারুকি আল মাদানি এর মাজার সংস্কার করেন। 

বিভিম্ন দেশের পীর-মাশায়েকদের সাথে তার পত্রালাপের মাধ্যমে নিয়মিত যোগাযোগ ও কুশল বিনিময় হতো। অনুচ্ছেদঃ মাওলার পত্র 

  চিত্রশালা  

 ইন্তেকাল 

তিনি ১৩ অক্টোবর দিবাগত বুধবার ২০১১  খ্রিষ্টাব্দ, ১৪ জিলক্বদ ১৪৩২ হিজরি, ২৮ আশ্বিন ১৪১৮ সনে রাত ৩টায় মৃত্যুবরণ করেন । তাঁর অসিয়ত মতে তদীয় প্রথমপুত্র মাওলানা মুহাম্মদ মঈনুদ্দীন নূরী আল কুরাইশী তাঁর জানাযার সালাতের ইমামতি করেন । তাঁর হুজরা শরীফে সমাহিত করা হয়। । প্রতি বছর ১৩ই অক্টোবর ২৮শে  আশ্বিন চট্রগ্রাম রুবি গেইটস্থ ভালিকার মোড়স্থ নূরিয়া বিষু দরবার শরীফে তাঁর বাষিক ইছালে ছাওয়াব ফাতেহা শরীফ অনুষ্ঠিত হয়।  

  বহিঃসংযোগ  

 ইলকা ও ইলহাম > ওহী এবং ইলহামের পার্থক্য

 বাংলাপিডিয়াতে আলী রজা (পিতা)

 বেনামাযীর বিধি-বিধান

 তথ্যসূত্র 

বিষয়শ্রেণী:সুফিবাদ

বিষয়শ্রেণী:সুফি দর্শন

বিষয়শ্রেণী:সুফি সাধক

বিষয়শ্রেণী:সুন্নি ইসলামের পণ্ডিত

বিষয়শ্রেণী:ইসলাম ও মানবতা